**Утвърдил:**

**…………………................**

**/МАРИЯН ЖЕЧЕВ**

**КМЕТ НА ОБЩИНА ШАБЛА/**

**Д О К У М Е Н Т А Ц И Я**

# ЗА УЧАСТИЕ В ПУБЛИЧНО СЪСТЕЗАНИЕ ПО ЧЛ. 18, АЛ. 1, Т. 12 ОТ ЗОП ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:

**„Консултантски услуги за управление на проект: „Реконструкция, ремонт, оборудване и обзавеждане на общинска образователна инфраструктура – Детска градина „Дора Габе“, гр. Шабла, община Шабла“, финансиран по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014-2020 г.”**

**ЧАСТ І. ТЕХНИЧЕСКА СПЕЦИФИКАЦИЯ**

1. **ВЪЗЛОЖИТЕЛ**

Възложител на настоящата обществена поръчка е Кметът на община Шабла - публичен възложител на основание чл. 5, ал. 2, т. 9 ЗОП.

# ОБЕКТ И ПРЕДМЕТ НА ОБЩЕСТВЕНАТА ПОРЪЧКА

Обект на настоящата обществена поръчка е осъществяване на услуга по смисъла на чл. 3, ал. 1, т. 3 от ЗОП.

Предмет на обществената поръчка е предоставяне на консултантски услуги по управление на проект **„Реконструкция, ремонт, оборудване и обзавеждане на общинска образователна инфраструктура – Детска градина „Дора Габе“ гр. Шабла, община Шабла“, финансиран по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014-2020 г.“**

За реализацията на Проекта е сключен Договор за отпускане на БФП № 08/07/2/0/00600/08.02.2018 г. по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014-2020 г. между ДЪРЖАВЕН ФОНД „ЗЕМЕДЕЛИЕ“ и от друга страна Община Шабла.

# ПРОГНОЗНА СТОЙНОСТ

Прогнозната стойност на обществената поръчка е **10 000,00 /десет хиляди/** лева без ДДС.

# СРОК ЗА ИЗПЪЛНЕНИЕ

Срокът за изпълнение е до окончателното отчитане и приключване на проекта, но не по-късно от 08.02.2021 г.

# 5. ОПИСАНИЕ НА КОНКРЕТНИТЕ ДЕЙНОСТИ

5.1. Осигуряване стриктното изпълнение и недопускане на съществени отклонения от договора за безвъзмездна финансова помощ, сключен между Община Шабла и Държавен фонд «Земеделие»;

5.2. Разработване на правила и процедури за ефективно и качествено управление и изпълнение на проекта, във връзка с:

- мониторинг и докладване;

- верификация на разходите при бенефициента;

- администриране и докладване за нередности.

5.3. Изготвяне на документите във връзка с изпълнението на проекта: подготовка на заявка за авансово и окончателно плащане и окомплектоване на всички необходими общи и специфични документи към заявките за плащане;

5.4. Осъществяване на ефективно и безпроблемно сътрудничество и координация между всички заинтересовани страни, в рамките на проекта, а именно: между Възложителя и Разплащателна агенция, между Изпълнител на СМР, строителен надзор и авторски надзор, между Изпълнителите на дейностите по проекта и Възложителя;

5.5. Съдействие и подкрепа на Възложителя при изпълнение на ежедневните дейности, свързани с организацията и управлението на проекта.

5.6. Преглед и подготовка на експертни становища и доклади във връзка с изпълнението на проекта;

5.7. Съдействие и подкрепа на екипа на Възложителя при подготовка на документите;

5.8. Консултации във връзка с изпълнението на препоръки дадени от страна на РА - ДФЗ във връзка с проекта;

5.9. Идентифициране на потенциални проблеми по време на изпълнението на настоящия договор и предлагане на решения за преодоляването или смекчаването им;

5.10. Подпомагане процеса на документиране на изпълнението на проекта, вкл. окомплектоване на пакета от документи към заявка за плащане, в т.ч. осъществяване на предварителен преглед на актовете, изготвяни по време на строителството и изискуема документация при подаване на заявка за плащане и предоставяне на препоръки относно оформянето и съдържанието им; проверка и корекция, при необходимост, на приемо-предавателни протоколи за извършени СМР между строителя и изпълнителя; предварителна проверка на проформа фактури и издадени разходооправдателни документи в изпълнение на проекта; проверка на извършени плащания по проекта и коректното им документиране;

5.11. Изготвяне на справки във връзка с изпълнение на договора, при писмено искане от страна на Възложителя;

5.12. Подготовка и представяне на отговор на въпроси и питания от и към ДФ „Земеделие“ по време на изпълнение на проекта. Консултиране на Възложителя относно изпълнение на препоръки, дадени от страна на Управляващия орган, получени в резултат на проведени проверки на място и одити на изпълнението на проекта;

5.13. Участие при осъществяване на проверки на място от страна на ДФ „Земеделие“ по изпълнение на договора, след писмена покана от страна на Възложителя.

**ЧАСТ ІІ. КРИТЕРИЙ ЗА ВЪЗЛАГАНЕ**

„Икономически най-изгодна оферта“ въз основа на критерий „Най-ниска цена” по смисъла на чл. 70, ал. 2, т. 1 ЗОП. Офертите на участниците, които отговарят на изискванията на Възложителя, се оценяват по посочения критерий за възлагане.

**ЧАСТ IIІ. ИЗИСКВАНИЯ КЪМ УЧАСТНИЦИТЕ**

1. **ОБЩИ ИЗИСКВАНИЯ**

В процедурата за възлагане на обществената поръчка могат да участват всички български или чуждестранни физически или юридически лица, или техни обединения, както и всяко друго образувание, което има право да изпълнява обекта на поръчката, съгласно законодателството на държавата, в която то е установено.

1. Възложителят не изисква обединенията да имат определена правна форма, за да участват при възлагането на поръчката.

Възложителят, ***не поставя и няма изискване за създаване на юридическо лице*,** в случай, че избраният за изпълнител участник е обединение от физически и/или юридически лица.

1. Не се допуска до участие в процедурата участник, който не отговаря на законовите изисквания или на някое от условията на възложителя в тази документация. Възложителят не приема за участие в процедурата и връща незабавно оферта, която е:
   * представена в незапечатана или прозрачна опаковка;
   * представена в опаковка с нарушена цялост;
   * представена след изтичане на крайния срок за получаване;
2. Възложителят отстранява от участие в процедурата за възлагане на обществена поръчка участник, когато:
   1. .е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 -307, чл. 321, 321а и чл. 352 - 353е от Наказателния кодекс;
   2. .е осъден с влязла в сила присъда, освен ако е реабилитиран, за престъпление, аналогично на тези по т. 3.1, в друга държава членка или трета страна;
   3. .има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;
   4. .е налице неравнопоставеност в случаите по чл. 44, ал. 5 ЗОП;
   5. .е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

* 1. . е установено с влязло в сила наказателно посатновление или съдебно решение, че е нарушил чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 – 305 от Кодекса на труда или аналогични задължения, установени с акт на компетентен орган, съгласно законодателството на държавата, в която участникът е установен.
  2. Е налице конфликт на интереси, който не може да бъде отстранен.

"*Конфликт на интереси"* по смисъла на §2, т. 21 от Допълнителните разпоредби на Закона за обществените поръчки: е налице, когато възложителят, негови служители или наети от него лица извън неговата структура, които участват в подготовката или възлагането на обществената поръчка или могат да повлияят на резултата от нея, имат интерес, който може да води до облага по смисъла на чл. 54 от Закона за противодействие на корупцията и за отнемане на незаконно придобитото имущество и за който би могло да се приеме, че влияе на тяхната безпристрастност и независимост във връзка с възлагането на обществената поръчка.

* 1. .Обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

*Забележка:* Възложителят има право да не отстрани от процедурата участник на посоченото основание по т. 3.8., ако се докаже, че същият не е преустановил дейността си и е в състояние да изпълни поръчката съгласно приложимите национални правила за продължаване на стопанската дейност в държавата, в която е установен.

* 1. Доказано е, че е виновен за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;
  2. Когато участникът е дружество регистрирано в юрисдикция с преференциален данъчен режим или е свързано с лица, регистрирани в юрисдикции с преференциален данъчен режим, освен ако са налице изключенията по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

От участие в процедурата за възлагане на обществената поръчка се отстранява участник, когато възложителят установи наличие на описаните в настоящия раздел обстоятелства, възникнали преди или по време на процедурата. Изискванията се прилагат и когато участник в процедурата е обединение от физически и/или юридически лица и за член на обединението е налице някое от основанията за отстраняване.

Възложителят може да не отстрани от процедурата участник, за когото са налице посочените основания по т. 3.1. – 3.10, ако участникът представи предвидените в чл. 56, ал. 1 ЗОП доказателства за предприети мерки за доказване на надеждност и същите са достатъчни, за да се гарантира неговата надежност.

1. При подаване на оферта за участие, участникът декларира липсата на основанията за отстраняване чрез представяне на Единен европейски документ за обществени поръчки (ЕЕДОП). Когато изискванията за отстраняване се прилагат или се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по т. 3.1, т. 3.2 и т. 3.7 се попълва в отделен ЕЕДОП за всяко лице или за някои от лицата.
2. Използване на капацитета на трети лица. Подизпълнители.

5.1. Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

5.2. По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

5.3. В случай че участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

5.4. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

# Когато участникът се позовава на капацитета на трети лица, посочва това в Част ІІ, Раздел В от ЕЕДОП и приложимите полета от Част ІV от ЕЕДОП.

1. Когато участникът предвижда участието на подизпълнители при изпълнение на поръчката, той следва да посочи в офертата си, подизпълнителите и дела от поръчката, който ще им възложи. В този случай те трябва да представят доказателство за поетите от подизпълнителите задължения.

Подизпълнителите трябва да отговарят на съответните критерии за подбор, съобразно вида и дела от поръчката, който ще изпълняват, и за тях да не са налице основания за отстраняване от процедурата.

# Участниците посочват в ЕЕДОП подизпълнителите и дела от поръчката, който ще им възложат, ако възнамеряват да използват такива. Съответната информация се попълва в Част ІV, Раздел В, т. 10 от ЕЕДОП.

Възложителят има право да изиска промяна на подизпълнител, който не отговаря на условията, свързани с критериите за подбор и основанията за отстраняване.

Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

а/ за новия подизпълнител не са налице основанията за отстраняване в процедурата;

б/ новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

При замяна или включване на подизпълнител изпълнителят представя на възложителя всички документи, които доказват изпълнението на посочените от настоящия раздел условия.

Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя. Разплащанията се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му. Към искането на подизпълнителя, изпълнителят предоставя становище, от което да е видно дали оспорва плащанията или част от тях като недължими. Възложителят има право да откаже плащане, когато искането за плащане е оспорено, до момента на отстраняване на причината за отказа.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

В случай, че участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, съдържащ информацията по чл. 67, ал. 1 ЗОП.

1. **Обединение**

7.1. В случай, че участник в процедурата е обединение/консорциум, което не е регистрирано като самостоятелно юридическо лице, всеки един от участниците трябва да отговаря на описаните по-горе в настоящия раздел изисквания по ЗОП. Участникът – Обединение от физически и/или юридически лица се отстранява от участие, когато за член на обединението е налице някое от основанията по чл. 54, ал. 1 и чл. 55, ал. 1, т. 1 и т. 4 от ЗОП и същите са възникнали преди или по време на процедурата. При подаване на оферта за участие, участникът - обединение, което не е юридическо лице декларира липсата на обстоятелствата по чл. 54, ал. 1 и чл. 55, ал. 1, т. 1 и т. 4 от ЗОП чрез представяне на ЕЕДОП за всеки един от участниците в обединението.

7.2. Когато участникът е обединение, което не е персонифицирано, участниците в обединението сключват споразумение (договор). Участникът – обединение, което не е юридическо лице представя копие на договора за обединение.

Договорът/Споразумението за създаване на обединение трябва да съдържа следната информация във връзка с конкретната обществена поръчка:

а/. правата и задълженията на участниците в обединението;

б/. разпределението на отговорността между членовете на обединението; в/. дейностите, които ще изпълнява всеки член на обединението.

Възложителят изисква в договора/споразумението за създаване на обединение, страните да:

1. Определят партньор, който да представлява обединението за целите на настоящата обществена поръчка;
2. Да са уговорили солидарна отговорност за изпълнението на настоящата обществена поръчка, когато такава не е предвидена съгласно приложимото законодателство.
3. Да са уговорили че:

а/ срокът на обединението е най-малко за времето, за което поръчката ще бъде изпълнена;

б/ не се допускат промени в състава на обединението след подаването на офертата.

**8. Гаранция, която да обезпечи изпълнението на договора.**

Гаранцията, която да обезпечи изпълнението на договора е в размер на 3 **% (три на сто)** от неговата стойност без ДДС.

Гаранцията, която да обезпечи изпълнението на договора се представя в една от следните форми:

а). депозит на парична сума по сметка на възложителя; б). банкова гаранция в полза на възложителя;

в). застраховка, която обезпечава изпълнението чрез покритие

Гаранцията може да се предостави от името на изпълнителя за сметка на трето лице – гарант.

Участникът, определен за изпълнител, избира сам формата на гаранцията, която да обезпечи изпълнението на договора. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

В нареждането за плащане следва да се посочи (ако е възможно): **„Гаранция по договор за Консултантски услуги за управление на проект: „Реконструкция, ремонт, оборудване и обзавеждане на общинска образователна инфраструктура – Детска градина „Дора Габе“, гр. Шабла, община Шабла“, финансиран по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014-2020 г.“**

Когато гаранцията, която да обезпечи изпълнението на договора се представя като банкова гаранция, тя трябва да е безусловна, неотменима, в полза на възложителя и **със срок на валидност - 30 календарни дни от приемането на обекта от компетентния орган**. Гаранцията следва да е с текст предварително съгласуван с възложителя.

Условията и сроковете за задържане или освобождаване на гаранцията, която да обезпечи изпълнението на договора се уреждат в договора за възлагане на обществена поръчка.

Банковите разходи по откриването на банковата гаранция са за сметка на изпълнителя. Изпълнителят трябва да предвиди и заплати своите такси по откриване и обслужване на гаранцията така, че размерът на получената от възложителя гаранция да не бъде по- малък от определения в настоящата процедура.

Когато гаранцията, която да обезпечи изпълнението на договора се представя под формата на застраховка, която обезпечава изпълнението чрез покритие на отговорността на изпълнителя, съответно вземането на възложителя в размер на **3 %** от стойността на договора за срока на неговото действие и **30 календарни дни** след изтичането му – застрахователният договор се сключва от изпълнителя в полза на възложителя (трето ползващо се лице). Всички елементи на застрахователния договор се съгласуват и одобряват предварително от възложителя. Всички разходи по сключване на застрахователния договор са за сметка на изпълнителя. Изпълнителят е длъжен да заплаща дължимите премии към застрахователя, за да поддържа застрахователно покритие в размер на **3 %** от стойността на договора за срока на неговото действие и **30 календарни дни** след изтичането му, така че размерът на получената от възложителя гаранция да не бъде по-малък от определения в настоящата процедура.

Условията и сроковете за задържане и освобождаване на гаранцията, съответно условията за усвояване на застраховката, се уреждат в договора за възлагане на обществена поръчка. Възложителят освобождава гаранцията, без да дължи лихви, разноски или други плащания за периода, през който средствата законно са престояли при него, съответно изпълнителят е бил рестриктиран да ги използва.

Документът, удостоверяващ предоставянето на гаранцията, се представя в оригинал. При представяне на гаранция под формата на застраховка, изпълнителят е длъжен да предостави оригинала на застрахователната полица или друг приет от възложителя за подходящ документ, при сключване на договора за възлагане на обществена поръчка.

1. **КРИТЕРИИ ЗА ПОДБОР**

Възложителят определя критерии за подбор, които не съставляват показатели за оценка на офертите, а определят минималните изисквания за допустимост на участник в процедурата.

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

**1. Минимални изисквания към икономическо и финансово състояние:**

Участниците да са реализирали за последните 3 (три) приключили финансови години, в зависимост от датата, на която участникът е създаден или е започнал дейността си, минимален оборот, попадащ в сферата на обхвата на поръчката, а именно – услуги, свързани с управление и/или отчитане на проекти, на стойност минимум 20 000 лв. /двадесет хиляди лева/ без ДДС.

При подаване на офертата участниците декларират необходимите данни за съответствие с поставеното изискване като попълват **част IV, раздел ,,Б“, т.1а от ЕЕДОП.**

При участие на обединение, което не е юридическо лице, се попълва съответния раздел в ЕЕДОП, който се представя от тези членове на обединението, с които участникът доказва поставеното изискване.

Когато участникът предвижда участие на подизпълнители или се позовава на капацитета на трети лица, доказването се извършва чрез попълване на съответния раздел в ЕЕДОП, който се представя от подизпълнителя/ите или третите лица.

**Доказване на поставеното изискване**

Документи за доказване на изискването - съгласно чл. 62, ал. 1, т. 4 от ЗОП: справка за оборота в сферата, попадаща в обхвата на поръчката.

**Документите за доказване съответствието с поставеното изискване се представят от участника, определен за изпълнител или при поискване в хода на процедурата – съгласно чл. 67, ал. 5 и 6 ЗОП.**

**2. Минимални изисквания към техническите и професионалните способности.**

**2.1.** **Участникът да е изпълнил дейности с предмет и обем, идентични или сходни с тези на поръчката за последните три години от датата на подаване на офертата.**

Участникът следва за последните три години, считано от датата на подаване на офертата, в зависимост от датата на която участникът е създаден или е започнал дейността си, да е изпълнил поне една дейност - услуга с предмет, идентичен или сходен с този на поръчката.

*Под „идентични или сходни с тези на поръчката дейности - услуги” се имат предвид дейности/услуги, свързани с управление и/или отчитане на проект/и, финансирани със средства от оперативни програми и/или национално или друго международно финансиране.*

При подаване на офертата участниците представят „Списък на услугите, които са идентични или сходни с предмета на общетсвената поръчка, с посочване на стойностите, датите и получателите “, който списък се попълва в **част IV, раздел ,, В“, т.1б от ЕЕДОП.**

При участие на обединение, което не е юридическо лице съответната информация се попълва в ЕЕДОП на членовете на обединението, чрез които участникът доказва поставените изисквания и документите се представят от тези членове.

Когато участникът предвижда участие на подизпълнители или се позовава на капацитета на трети лица, ЕЕДОП и документите се представят и за всеки от посочените подизпълнители или трети лица.

**Доказване на поставеното изискване**

Документи за доказване на изискването - съгласно чл. 64, ал. 1, т. 2 от ЗОП: списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с доказателство за извършената услуга;Документите за доказване съответствието с поставеното изискване се представят от участника, определен за изпълнител или при поискване в хода на процедурата – съгласно чл. 67, ал. 5 и 6 ЗОП.

**2.2. Участникът да разполага с персонал и/или ръководен състав с професионална компетентност, които ще използва за изпълнение на обществената поръчка, включващ най-малко:**

**А). Ръководител на екипа - 1 (един) брой:**

*Професионална област (квалификация):* Висше образование, образователно – квалификационна степен „Магистър“ или „Бакалавър“ в една от следните научни области : икономика, хуманитарни науки, право, бизнес администрация, публична администрация, технически науки или еквивалент на всяка от посочените.

*Общ професионален опит по специалността:* не по малко от 3 (три) години;

*Специфичен опит:* участие като ръководител на екип за изпълнение на дейности/услуги, свързани с управление и/или отчитане на проект/и, финансирани със средства от оперативни програми и/или национално или друго международно финансиране в минимум 2 проекта.

**Б). Експерт Финансист - 1 (един) брой:**

*Професионална област (квалификация):* Висше образование, образователно – квалификационна степен „Магистър“ или „Бакалавър“ в в една от следните научни области : финанси, счетоводство и контрол, икономика или еквивалентна специалност; професионално направление „Социални, стопански и правни науки" или еквивалент на всяка от посочените.

*Общ професионален опит по специалността:* не по малко от 3 (три) години;

*Специфичен опит:* участие на подобна позиция в експертен екип за изпълнение на дейности/услуги, свързани с управление и/или отчитане на проект/и, финансирани със средства от оперативни програми и/или национално или друго международно финансиране в минимум 2 проекта.

**В). Експерт Юрист - 1 (един) брой:**

*Професионална област (квалификация):* Висше образование, образователно – квалификационна степен „Магистър“ в областта на правото, професионално направление „Социални, стопански и правни науки" или еквивалентно.

*Общ професионален опит по специалността:* 3 (три) години;

*Специфичен опит:* участие на подобна позиция в експертен екип за изпълнение на дейности/услуги, свързани с управление и/или отчитане на проект/и, финансирани със средства от оперативни програми и/или национално или друго международно финансиране в минимум 2 проекта.

**Г). Експерт СМР - 1 (един) брой:**

*Професионална област (квалификация):* Висше образование, Образователно – квалификационна степен „Магистър“, инженер по специалност „Промишлено и гражданско строителство” или „Строителство на сгради и съоръжения” или еквивалентна специалност.

*Общ професионален опит по специалността:* 3 (три) години;

*Специфичен опит:* участие на подобна позиция в експертен екип за изпълнение на дейности/услуги, свързани с управление и/или отчитане на проект/и, финансирани със средства от оперативни програми и/или национално или друго международно финансиране в минимум 2 проекта.

При подаване на офертата участниците представят „Списък на персонала, който ще изпълнява поръчката, и/или членовете на ръководния състав, които ще отговарят за изпълнението на поръчката“, в който посочват лицата и тяхната професионална компетентност, който списък се попълва в **част IV, раздел ,,В“, т.6 от ЕЕДОП.**

При участие на обединение, което не е юридическо лице съответната информация се попълва в ЕЕДОП на членовете на обединението, чрез които участникът доказва поставените изисквания и документите се представят от тези членове.

Когато участникът предвижда участие на подизпълнители или се позовава на капацитета на трети лица, ЕЕДОП и документите се представят и за всеки от посочените подизпълнители или трети лица.

**Доказване на поставеното изискване**

Документи за доказване на изискването - съгласно чл. 64, ал. 1, т. 6 от ЗОП: „Списък на персонала, който ще изпълнява поръчката, и/или членовете на ръководния състав, които ще отговарят за изпълнението на поръчката“, придружен с доказателства за професионалната компетентност на лицата.

**Документите за доказване съответствието с поставеното изискване се представят от участника, определен за изпълнител или при поискване в хода на процедурата – съгласно чл. 67, ал. 5 и 6 ЗОП.**

**2.3. Участникът следва да прилага системи за управление на качеството, с обхват в областта на изпълнение на услугата:**

- Сертификат EN ISO 9001:2015 за въведена система за управление на качество или еквивалент или да прилага еквивалентни мерки за управление на качеството.

Сертификатите трябва да са издадени от независими лица, които са акредитирани по съответната серия европейски стандарти от изпълнителна агенция „Българска служба за акредитация“или друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област. Възложителят приема еквивалентни сертификати, издадени от органи, установени в други държави членки.

Възложителят приема и други доказателства за еквивалентни мерки за осигуряване на качеството, когато участник не е имал достъп до такива сертификати или е нямал възможност да ги получи в съответните срокове по независещи от него причини. В тези случаи участникът трябвада да е в състояние да докаже, че предлагание мерки са еквивалентни на изискваните.

При подаване на офертата Участникът следва да предостави изискуемата информация в **Част ІV, Раздел Г от ЕЕДОП.**

При участие на обединение, което не е юридическо лице съответната информация се попълва в ЕЕДОП на членовете на обединението, чрез които участникът доказва поставените изисквания и документите се представят от тези членове.

Когато участникът предвижда участие на подизпълнители или се позовава на капацитета на трети лица, ЕЕДОП и документите се представят и за всеки от посочените подизпълнители или трети лица.

**Доказване на поставеното изискване**

Документи за доказване на изискването - съгласно чл. 64, ал. 5, 6 и 7 от ЗОП.

**Документите за доказване съответствието с поставеното изискване се представят от участника, определен за изпълнител или при поискване в хода на процедурата – съгласно чл. 67, ал. 5 и 6 ЗОП.**

**ЧАСТ IV. ОБЩИ ИЗИСКВАНИЯ КЪМ ДОКУМЕНТИТЕ И ОФЕРТИТЕ**

1. Документите и данните в офертата се подписват само от лица с представителни функции по закон, съответно изрично упълномощеният представител на обединението и/или специално упълномощени за това лица. В случай на специално упълномощаване се изисква да се представи нотариално заверено пълномощно за изпълнението на такива функции.
2. Всички документи, свързани с офертата, следва да бъдат на български език. Ако в офертата са включени документи и удостоверения/референции на чужд език, следва да са придружени с превод на български език.
3. В случаите, когато възложителят не изисква изрично оригинал на документ, участникът може да представи копие от същия заверен от лицето с представителна власт и подпечатано с печата на участника (ако има печат).
4. По офертата не се допускат никакви вписвания между редовете, изтривания или корекции.
5. Възложителят предоставят неограничен, пълен, безплатен и пряк достъп по електронен път до документацията за обществената поръчка от датата на публикуване на обявлението за обществената поръчка в РОП чрез електронната преписка на поръчката в профила на купувача.

**ЧАСТ V. УКАЗАНИЯ ЗА ПОДГОТОВКАТА НА ОБРАЗЦИТЕ НА ДОКУМЕНТИТЕ И НА ОФЕРТИТЕ**

**І. Всяка оферта включва документите по чл. 39 ППЗОП, както следва:**

1. **Техническо предложение, съдържащо:**

а) Документ за упълномощаване, когато лицето, което подава офертата, не е законният представител на участника или лицето, което представлява участниците в обединението, съгласно договора за създаване на обединението (заверено копие);

б) Предложение за изпълнение на поръчката в съответствие с техническите спецификации и изискванията на възложителя – Приложение № 4 (в оригинал).

в) Декларация за конфиденциалност по чл. 102, ал. 1 ЗОП – Приложение № 5 (в оригинал) (ако е приложимо);

**Участниците не могат да се позовават на конфиденциалност по отношение на предложенията от офертите им, които подлежат на оценка.**

1. **Ценово предложение,** съдържащопредложението на участника относно цената за изпълнение на поръчката - Приложение № 6.

# Важно: Ценовото предложение се поставя в отделен запечатан непрозрачен плик с надпис „Предлагани ценови параметри“, който се поставя в общия плик с офертата. Извън плика, съдържащ ценовото предложение, участниците нямат право да представят информация за предлаганата от тях цена.

Участници, които по какъвто и да е начин са включили някъде в офертата си извън плика „Предлагани ценови параметри” елементи, свързани с предлаганата цена (или части от нея), ще бъдат отстранени от процедурата.

# ІІ. Към офертата участника представя и следните документи:

1. Опис на представените документи – Приложение № 1 (в оригинал);
2. Информация относно личното състояние и критериите за подбор, включващо:

а). Единен европейски документ за обществени поръчки (ЕЕДОП) – Приложение № 2 (в електронен вид на оптичен носител)**или**

б) декларация съгласно Образец *–*Приложение № 3( в оригинал)

**Указания за попълване на ЕЕДОП:**

Съгласно чл. 67, ал. 4 от ЗОП във връзка с § 29, т. 5, б. „а“ от ПЗР на ЗОП, считано от 1 април 2018 г. Единният европейски документ за обществени поръчки се представя задължително в електронен вид (еЕЕДОП). Тъй като посоченият в обявлението за поръчката краен срок за подаване на оферти е след 01.04.2018 г., участниците в настоящата процедура следва да се съобразят с посоченото изискване и да представят ЕЕДОП в електронен вид.

Възложителят е подготвил Образец № 2 на еЕЕДОП в XML и PDF формат (espdrequest), като е използвана безплатната услуга на Европейската комисия чрез информационната система за еЕЕДОП. Файлът в PDF формат е удобен за преглед, а този във формат XML е подходящ за компютърна обработка. Системата е достъпна директно на адрес <https://ec.europa.eu/tools/espd>, както и чрез Портала за обществени поръчки на АОП, секция РОП и е-услуги/Електронни услуги на ЕК.

**Важно**: Системата за еЕЕДОП е онлайн приложение и не може да съхранява данните, поради което еЕЕДОП в XML и/или PDF формат винаги трябва да се запазва и съхранява локално на компютъра на потребителя.

При изготвяне на офертата си участникът следва да изтегли от профила на купувача на Възложителя Образец № 2 в XML формат (файла espd-request), да го зареди в информационната система на ЕК и да попълни необходимите данни. След попълването на данните участникът изтегля файла (espd-response) на локален компютър, след което версията на еЕЕДОП в PDF формат трябва да се подпише с електронен подпис от съответните лица съгласно чл. 54, ал. 2 и чл. 55, ал. 3 от ЗОП.

Подписаният с електронен/електронни подпис/и еЕЕДОП се представя от участника на подходящ оптичен носител в опаковката с офертата.

В ЕЕДОП участникът декларира липсата на основанията за отстраняване и съответствие с критериите за подбор. В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

# В случай, че участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП, съдържащ информацията по чл. 67, ал. 1 ЗОП.

В случай, че участникът е обединение, ЕЕДОП се представя за всеки един от участниците в състава на обединението.

В случаите по чл. 41, ал. 1 ППЗОП, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект.

Участниците могат да използват възможността по чл. 67, ал. 3 ЗОП, когато е осигурен пряк и неограничен достъп по електронен път до вече изготвен и подписан електронно ЕЕДОП. В тези случаи вместо ЕЕДОП се представя декларация по образец, с която се потвърждава актуалността на данните и автентичността на подписите в публикувания ЕЕДОП, и се посочва адресът, на който е осигурен достъп до документа (Приложение 3) *(в оригинал)* (ако е приложимо).

Участниците са длъжни да попълнят част ІІ, раздел А, раздел Б, раздел В и раздел Г. Участниците са длъжни да попълнят част ІІІ, раздели А, Б и В, както и раздел Г.

При попълване на Раздел Г, част ІІІ, участникът следва да има предвид, че се прилагат специфични национални основания за изключване, описани по-долу и участникът следва да декларира обстоятелствата свързани с неговия статут по повод и при приложимостта на тези основания, предвидени в българското законодателство. От участие в настоящата процедура се отстранява участникът, за който са налице специфичните национални основания за изключване.

**Специфични национални основания за изключване са следните:**

А. Участникът, не следва да е лишен от правото да участва в процедури за обществени поръчки или концесии с влязла в сила присъда или друг акт, съгласно законодателството на държавата, в която е произнесена присъдата или е издаден актът, съгласно чл. 56, ал. 5 ЗОП, в случай че ще се ползва от доказателства за предприети мерки за надеждност.

Б. Участникът, не следва да е свързано лице с други участници в настоящата процедура, съгласно чл. 101, ал. 11 ЗОП.

В. Участникът следва да отговоря на изискванията на чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици от участник/подизпълнител, като:

* не е регистрирано в юрисдикция с преференциален данъчен режим;
* не е контролиран от дружество с регистрация в юрисдикция с преференциален данъчен режим.

В случай че е регистриран или контролиран от дружество с регистрация в юрисдикция с преференциален данъчен режим, участникът следва да попада в изключението на чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици. При приложимост на последната хипотеза, участникът следва да посочи конкретната приложима норма от разпоредбата на чл. 4 Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, както и да посочи вписването в търговския регистър, извършено по реда на чл. 6 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици при попълването на Раздел Г, част ІІІ.

Участниците са длъжни да попълнят част ІV – раздел А - само по отношение на изискуемите от възложителя данни по повод годността за осъществяване на дейността, Раздел Б - само по отношение на изискуемите от възложителя данни във връзка с критериите за подбор за икономическо и финансово състояние по настоящата документация, раздел В - само по отношение на изискуемите от възложителя данни във връзка с критериите за подбор за технически и професионални способности по настоящата документация.

Участниците са длъжни да подпишат документа, като съобразят декларациите инкорпорирани в него, както и че при предоставяне на неверни данни носят наказателна отговорност съгласно Наказателния кодекс на Република България.

Подизпълнителите, в случай че участникът е декларирал, че ще използва такива са длъжни да представят подписан ЕЕДОП, в който са попълнени част ІІ, раздел А и Б, част ІІІ, раздела А, Б, В и Г, както и част ІV в относимите части, с оглед доказване за тяхното съответствие с критериите за подбор съобразно вида и дела на тяхното участие.

Третите лица, в случай че участник е декларирал, че ще използва капацитета им, са длъжни да представят подписан ЕЕДОП, в който са попълнени раздели А и Б от част ІІ и от част III раздела А, Б, В и Г, както и част ІV в относимите части, с оглед доказване за тяхното съответствие с критериите за подбор, за доказването на които кандидатът или участникът се позовава на техния капацитет.

В случай, че участник, подизпълнител или трето лице, чийто капацитет ще се използва, желае да използва ЕЕДОП, който вече е бил използван при предходна процедура за обществена поръчка, до който е осигурен пряк и неограничен достъп по електронен път, попълва декларация по Образец 3 към настоящата процедура.

**3.** Документи за доказване на предприетите мерки за надеждност, когато е приложимо (заверено копие).

**4.** Договор за създаване на обединение в съответствие с изискванията на чл. 37, ал. 4 ППЗОП и изискванията на Възложителя (заверено копие), когато е приложимо.

# Указания относно мерки за доказване на надежност

Когато за участника, подизпълнител, е налице някое от основанията по чл. 54, ал. 1 ЗОП или посочените от възложителя основания по чл. 55, ал. 1, т. 1 и т. 4 от ЗОП и преди подаване на офертата той е предприел мерки за доказване на надеждност по чл. 56 ЗОП тези мерки се описват в ЕЕДОП и се представят доказателства.

Тези доказателства, следва да са свързани с доказване на предвидените в чл. 56 ЗОП обстоятелства, а именно, че участникът:

* 1. е погасил задълженията си по [чл. 54, ал. 1, т.](http://web.apis.bg/p.php?i=2752471&amp;p28982763) 3 ЗОП, включително начислените лихви и/или глоби или че те са разсрочени, отсрочени или обезпечени;
  2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;
  3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

Документи за доказване на предприетите мерки за надеждност, когато е приложимо.

1. по отношение на обстоятелството по [чл. 56, ал. 1, т. 1 и 2 ЗОП](http://web6.ciela.net/Document/LinkToDocumentReference?fromDocumentId=2136789316&amp;dbId=0&amp;refId=20116944) - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;
2. по отношение на обстоятелството по [чл. 56, ал. 1, т. 3 ЗОП](http://web6.ciela.net/Document/LinkToDocumentReference?fromDocumentId=2136789316&amp;dbId=0&amp;refId=20116945) - документ от съответния компетентен орган за потвърждение на описаните обстоятелства.

Когато за участника, подизпълнител, е налице някое от основанията по чл. 54, ал. 1 ЗОП или посочените от възложителя основания по чл. 55, ал. 1, т.1 и т. 4 от ЗОП и преди подаване на офертата той е предприел мерки за доказване на надеждност по чл. 56 ЗОП тези мерки се описват в ЕЕДОП и се представят доказателства. Тези доказателства, следва да са свързани с доказване на предвидените в чл. 56 ЗОП обстоятелства.

**ЧАСТ VI. ПРЕДСТАВЯНЕ НА ОФЕРТАТА**

Документите се представят в запечатана непрозрачна опаковка. Участникът трябва да представи своята оферта заедно с всички изискуеми от Възложителя документи, на адрес: **гр. Шабла, ул. „Равно поле“№ 35,** деловодство. Върху опаковката се посочват:

|  |
| --- |
| ДО  Община Шабла,  гр. Шабла , ул. „Равно поле“ №35,  деловодство  О Ф Е Р Т А  за участие в открита процедура по чл. 18, ал. 1, т. 12 от ЗОП за възлагане на обществена поръчка с предмет **“Консултантски услуги за управление на проект: „Реконструкция, ремонт, оборудване и обзавеждане на общинска образователна инфраструктура – Детска градина „Дора Габе“, гр. Шабла, община Шабла“, финансиран по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014-2020 г.”**  наименование на участника,  включително участниците в обединението (когато е приложимо),  адрес за кореспонденция, телефон и  по възможност – факс и електронен адрес |

При изготвяне на офертата всеки участник трябва да се придържа точно към обявените от възложителя условия.

**Забележка**: Представянето на оферта за участие в настоящата процедура, задължава участника да приеме напълно всички изисквания и условия, посочени в тази документация, при спазване на ЗОП. Поставянето на различни от тези условия и изисквания от страна на участника не ангажира по никакъв начин възложителя.

**ЧАСТ VII. СРОК ЗА ПРЕДАВАНЕ НА ОФЕРТАТА**

1. Офертите трябва да бъдат получени от възложителя на адреса и в срока, посочени в обявлението за настоящата обществена поръчка.
2. В случай, че в срока за получаване на оферти за участие, не е постъпила оферта за участие или е получена само една оферта, възложителят може да удължи срока за получаване на оферти.

Всеки участник следва да осигури своевременното получаване на офертата от възложителя.

До изтичане на срока за получаване на оферти, всеки участник може да промени, допълни или оттегли офертата си. Оттеглянето на офертата прекратява по-нататъшното участие на участника в процедурата. Допълнението и промяната на офертата трябва да отговарят на изискванията и условията за представяне на първоначалната оферта, като върху плика бъде отбелязан и текст **„Допълнение/Промяна на оферта” с входящ номер …….. за участие в публично състезание по реда на ЗОП с предмет: „(изписва се целият предмет)”**.

**ЧАСТ VIII. ПРИЕМАНЕ НА ОФЕРТИ/ВРЪЩАНЕ НА ОФЕРТИ**

При получаване на офертата върху опаковката се отбелязват поредният номер, датата и часът на получаването, за което на приносителя се издава документ. Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или в незапечатана опаковка или опаковка с ненарушена цялост. Тези обстоятелства се отбелязват регистъра по чл. 48, ал. 1 ППЗОП.

Получените оферти се съхраняват в деловодството при възложителя до деня и часа, определени за отваряне на офертите.

**ЧАСТ IX. КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ**

Всички комуникации и действия на възложителя и на участниците, свързани с настоящата процедура, са в писмен вид.

Участникът може да представя своите писма и уведомления в деловодството на възложителя, намиращо се в **гр. Шабла, ул. „Равно поле“ №35**, всеки работен ден по факс, по пощата или куриерска служба, или по електронен път при условията и по реда на Закона за електронния документ и електронния подпис.

Лицата може да поискат писмено от възложителя разяснения по условията на обществената поръчка до 5 дни, преди изтичането на срока за получаване на офертите. Възложителят не предоставя разяснения, ако искането е постъпило след този срок.

Разясненията се публикуват на профила на купувача в срок до 3 дни от получаване на искането и в тях не се посочва лицето, направило запитването.

**ЧАСТ X. СРОК НА ВАЛИДНОСТ НА ОФЕРТИТЕ**

* 1. Срокът на валидност на офертите е времето, през което участниците са обвързани с условията на представените от тях оферти.
  2. Офертите следва да бъдат валидни в срок не по-малко от **6 месеца** от датата за подаване на офертите.
  3. При необходимост възложителят може да изисква от участниците да удължават срока на валидност на офертите си. Отказът да удължат офертите си, след изтичане на валидността им, ще доведе до отстраняване на участника.

# ЧАСТ XI. ПРОЦЕДУРА ПО РАЗГЛЕЖДАНЕ, ОЦЕНЯВАНЕ И КЛАСИРАНЕ НА ОФЕРТИТЕ

След изтичане на срока за получаване на офертите възложителят назначава комисия за извършване на подбор на участниците, разглеждане и оценка на офертите. Комисията се състои от нечетен брой членове.

Ценово предложение, надвишаващо пределната прогнозна стойност, не се допуска до оценка. Участник с такова ценово предложение се отстранява от участие в процедурата.

Когато офертата на участник съдържа предложение, свързано с цена или разходи, което подлежи на оценяване и е с повече от 20 на сто по-благоприятно от средната стойност на предложенията на останалите участници по същия показател за оценка, възложителят изисква от него подробна писмена обосновка за начина на неговото образуване, която се представя в 5-дневен срок от получаване на искането.

По отношение съдържанието на обосновката и реда за приемането й се прилага чл. 72 от ЗОП.

Освен на основанията по чл. 54 и чл. 55, ал. 1, т. 1 и т. 4 от ЗОП, възложителят отстранява от участие в процедурата:

1. участник, който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;
2. участник, който е представил оферта, която не отговаря на: а). предварително обявените условия на поръчката;

б). правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в Приложение № 10 към ЗОП;

1. участник, който не е представил в срок обосновката по чл. 72, ал. 1 ЗОП или чиято оферта не е приета съгласно чл. 72, ал. 3-5 ЗОП.
2. участници, които са свързани лица.
3. участник, който няма право да участва в обществени поръчки на основание чл. 3, т. 8 във вр. с чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮДРСЛТДС), освен когато не са налице условията по чл. 4 от закона.

Назначената от възложителя комисия съставя протокол за извършване на подбора на участниците, разглеждането, оценката и класирането на офертите.

Възложителят утвърждава протокол по реда на чл. 106 от ЗОП.

# ЧАСТ XII. ОПРЕДЕЛЯНЕ НА ИЗПЪЛНИТЕЛ НА ОБЩЕСТВЕНАТА ПОРЪЧКА

В 10-дневен срок от утвърждаване на протокола възложителят издава решение за определяне на изпълнител или за прекратяване на процедурата.

**РАЗДЕЛ ХІI. ДОГОВОР ЗА ВЪЗЛАГАНЕ НА ОБЩЕСТВЕНАТА ПОРЪЧКА**

Възложителят сключва договор за обществена поръчка с участника, определен за изпълнител. Договорът се сключва след влизане в сила на решението за избор на изпълнител на уговорена от страните дата и начин на сключване на договора.

Възложителят сключва договора в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичането на 14-дневен срок от уведомяването на заинтересованите участници за решението за определяне на изпълнител.

Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

І. За доказване на липсата на основания за отстраняване участника, избран за изпълнител е длъжен да представи:

1. за обстоятелствата по чл. 54, ал. 1, т. 1 ЗОП – свидетелство за съдимост;
2. за обстоятелството по чл. 54, ал. 1, т. 3 ЗОП – удостоверение от органите по приходите и удостоверение от общината по седалището на изпълнителя;
3. за обстоятелството по чл. 54, ал. 1, т. 6 ЗОП– удостоверение от органите на Изпълнителна агенция "Главна инспекция по труда". В случай че в удостоверението се съдържа информация за влязло в сила наказателно постановление или съдебно решение за нарушение по чл. 54, ал. 1, т. 6 ЗОП, участникът представя декларация, че нарушението не е извършено при изпълнение на договор за обществена поръчка.
4. за обстоятелствата по чл. 55, ал. 1, т. 1 ЗОП– удостоверение, издадено от Агенцията по вписванията.

Документите се представя в оригинал или заверено от участника копие. Документите се представят за всеки член на обединението, както и за всеки от подизпълнителите и третите лица, ако такива ще се използват.

Когато участникът, избран за изпълнител, е чуждестранно лице, той представя съответния документ, издаден от компетентен орган, съгласно законодателството на държавата, в която участникът е установен.

В случаите, когато избраният за изпълнител, е чуждестранно лице и в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение, съгласно законодателството на съответната държава.

В случай, че декларацията няма правно значение, участникът представя официално заявление, направено пред компетентен орган в съответната държава.

Възложителят не изисква представянето на документите, посочени по-горе, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.

ІІ. Когато определеният изпълнител е неперсонифицирано обединение на физически и/или юридически лица и с оглед обстоятелството, че възложителят не е предвидил в обявлението изискване за създаване на юридическо лице, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи, съгласно законодателството на държавата, в която обединението е установено.

ІІІ. При подписване на договора за обществена поръчка участникът, определен за изпълнител, е длъжен да представи и:

1. Определената гаранция, която да обезпечи изпълнението на договора;
2. Справка за оборота в сферата, попадаща в обхвата на поръчката.
3. Доказателства за извършените услуги съгласно описаните в ЕЕДОП изпълнени дейности с предмет, идентичен или сходен с този на поръчката, за последните 3 години, считано от датата на подаване на офертата.
4. Списък на персонала, който ще изпълнява поръчката, и/или членовете на ръководния състав, които ще отговарят за изпълнението на поръчката, в който е посочена професионалната компетентност на лицата според техническото предложение и методиката за оценка.

Договорът за обществена поръчка трябва да съответства на приложения в документацията проект, допълнен с всички предложения от офертата на участника, въз основа на които е определен за изпълнител. Промени в проекта на договора се допускат

по изключение, когато е изпълнено условието по чл. 116, ал. 1, т. 5 от ЗОП и са наложени от обстоятелства, настъпили по време или след провеждане на процедурата.

Изменение на сключен договор за обществена поръчка се допуска по изключение, съгласно приложимите хипотези по чл. 116 ЗОП.

**ВАЖНО!**

**Възникването на нови правила и условия в нормативен документ, договорът за безвъзмездна финансова помощ, както и всякакви други документи и указания от ДФЗ-РА, в качеството на финансираща институция по договора за БФП, свързани с начина на плащане, начина на отчитане, както и всякакви други условия от настоящата процедура, продиктувани от новите правила, се считат за основание за промяна на сключения договор по смисъла на чл. 116, ал. 1, т. 1 от ЗОП, като обхватът и естеството на възможните изменения, както и условията, при които те могат да се използват не трябва да води до промяна в предмета на договора и до увеличение в договорената цена.** **В случаите на настъпване на горните юридически факти, страните се съгласяват да отразят новите договорености помежду си, които са функция на настъпилите изменения в допълнително споразумение към сключения договор и след предварително съгласуване и одобрение от страна на финансиращата институция по договора за БФП.**

За договора за подизпълнение са приложими разпоредбите на чл. 75 ППЗОП.